เรื่องร้องเรียน: น้ำท่วมทุกครั้งที่ฝนตกครับ เหมือนท่อระบายน้ำได้ช้า ช่วยตรวจสอบหน่อยครับ
การดำเนินการของเจ้าหน้าที่: สำนักงานเขตบางเขน ขอเรียนว่า ได้ร่วมกับสำนักการระบายน้ำ กรมชลประทาน ติดตั้งเครื่องสูบน้ำบริเวณปากซอยและท้ายซอยรามอินทรา 21  และติดตั้งเครื่องสูบน้ำขนาด 30 นิ้ว 1 เครื่องบริเวณคลองกะเฉด โดยเร่งระบายน้ำจากซอยรามอินทรา 15 17 19 21 23 25 27 31 และ 39 สูบส่งสู่คลองไผ่เขียว และเร่งสูบน้ำบริเวณซอยคู้บอน 27 รวมทั้งซอยรามอินทราเลขคู่  เร่งลงสู่คลองไผ่เขียว โดยปลายคลองไผ่เขียวมีการติดตั้งเครื่องผลักดันน้ำ 1 เครื่อง ช่วยดึงและระบายลงสู่คลองหลุมไผ่ ซึ่งมีสถานีสูบน้ำคลองหลุมไผ่เร่งระบายน้ำอีกทางหนึ่ง            โดยเมื่อวันที่ 18 กันยายน 65 น้ำท่วมขังในภาพรวมลดลงแล้ว ซึ่งจะเร่งดำเนินการแก้ไขปัญหาต่อไป จึงขอยุติเรื่องดังกล่าว หากต้องการขอรับความช่วยเหลือ ตามเบอร์สายด่วน 093 006 3840 และขออภัยที่ท่านไม่ได้รับความสะดวกในช่วงที่เกิดน้ำท่วมขัง 🙏🙏🙏
ความเห็นของผู้แจ้ง: เข้าใจนะครับว่าฝนตกต่อเนื่องหลายวัน แต่ว่ากว่าจะดำเนินการติดเครื่องสูบน้ำออก รามอินทรา 39 น้ำขังเป็นอาทิตย์นะครับ ลำบากมาก จากที่เห็นน้ำลดภายในวันเดียว แล้วจากน้ำขังเป็นอาทิตย์การแก้ไขปัญหาเกิดความล่าช้าจากอะไร
พื้นที่: แขวงอนุสาวรีย์ เขตบางเขน กรุงเทพมหานคร